Heinrich Tarto

Heinrich Tarto (27. november 1897 Narva – 24. mai 1919 Narva) oli Venemaa keisririigi ja Eesti sõjaväelane (alamleitnant).

Heinrich Tarto sündis Narvas 27. novembril 1897, õppis Narva Kommertskoolis ja lõpetas Esimese maailmasõja ajal Vladimiri sõjakooli. 

1918. aastal oli Heinrich Tarto Kaitseliidu Narva maleva organiseerija ja esimesi Narva kaitseliitlasi. Ta määrati Narvas formeeritud 4. jalaväepolku, kus võttis osa sõjategevusest Viru rindel, seejärel teenis 1. diviisi tagavarapataljonis ja 6. jalaväepolgus. Alamleitnant Heinrich Tarto  hukkus Narva all, 24. mail 1919. aastal.

Viited

Välislingid
 Ohvitseride andmekogu. Heinrich Tarto, Eesti Sõjamuuseum - Kindral Laidoneri Muuseum. Eesti ohvitserid 1918-1940.

Venemaa keisririigi sõjaväelased
4. Üksiku Jalaväepataljoni koosseis
6. Üksiku Jalaväepataljoni koosseis
Vabadussõjas langenud
Sündinud 1897
Surnud 1919